Maktab Rendah Sains MARA Balik Pulau

Maktab Rendah Sains MARA Balik Pulau (singkatan: MRSM Balik Pulau) merupakan sebuah institusi MRSM yang dikelolakan oleh MARA. Ianya terletak di Balik Pulau, Pulau Pinang. Sejarah Penubuhan maktab Dibuka pada tahun 1984 dengan kemasukan pertama pelajar tingkatan 3 (Batch: 1982) yang sebelumnya ditumpangkan di MRSM Muar, Johor dan pelajar tingkatan dua (Batch: 1983) yang sebelumnya ditumpangkan di MRSM Terendak, Melaka. Pelajar tingkatan satu (Batch: 1984) masuk pada 24 Mac 1984. Ketika itu MRSM Balik Pulau masih tidak siap sepenuhnya tetapi dibuka juga untuk kemasukkan pelajar-pelajar. Pada tahun 1986, disebabkan status MRSM Kulim dinaiktaraf kepada Kolej MARA, semua pelajar tingkatan 4 MRSM Balik Pulau (Batch: 1983) dipindahkan ke lain-lain MRSM serata Malaysia untuk membuka kekosongan kepada pelajar-pelajar tingkatan 1 dan 2 dari MRSM Kulim. Dalam beberapa tahun awal kemasukan pelajar ke MRSM ini, mereka memasuki kuliah yang dipecahkan ke beberapa kategori seperti Sains, Sains Sosial, Bahasa dan Matematik di mana pelajar-pelajar berpindah dari satu kelas ke kelas yang lain untuk belajar. Pilihanraya pemilihan Badan Wakil Pelajar (BWP) yang pertama diadakan pada tahun 1985. Pada tahun 2015, Maktab Rendah Sains MARA Balik Pulau telah dipilih sebagai salah sebuah MRSM aliran IB MYP (Middle Years Programme) oleh Bahagian Pendidikan Menengah MARA. MRSM Balik Pulau telah diberikan nama "IB World School" pada tarikh 12 Jun 2018. Kini, MRSM Balik Pulau masih memegang motonya iaitu "Centre of Excellence, For the Gifted and Talented" dalam usaha menyediakan pelajarnya yang berdaya saing dan kompetetif Senarai pengetua Lagu rasmi Wahai putera puteri bangsaku Ayuh segera menuju Mengikut gerak langkah maju Bersatu mencari ilmu Di zaman sains dan teknologi Negara perlukan jasamu Janganlah rasa malas lagi Bersama memegang teraju Di Maktab Rendah Sains MARA Tuntut ilmu jangan jemu Ikrar taat setia pada guru Berdisiplin selalu Hari ini hari mulanya Hari esok berjaya Lengkapkan segala yang ada Ke kuliah kita segera Pencapaian MRSM Balik Pulau menjadi pasukan MRSM pertama yang berjaya muncul juara Super Schools Rugby. Rujukan Lihat juga Maktab Rendah Sains MARA Majlis Amanah Rakyat